**კონკურსი სატელევიზიო კლიპის სცენარისთვის**

კონკურსი ცხადდება ნიდერლანდების სამეფოს საელჩოს მიერ დაფინანსებული პროექტის ფარგლებში- „ინვესტირება ახალგაზრდებს შორის აივ პრევენციისა და სქესობრივი და რეპროდუქციული ჯანმრთელობის ხელშეწყობისთვის“.

**1 დეკემბერს,** ჯანდაცვის მსოფლიო ირგანიზაციის გადაწყვეტილებით, შიდსთან ბრძოლის საერთაშორისო დღე აღინიშნება. ამ დღეს საზოგადოებას შეახსენებენ, რომ აივ ინფექცია/შიდსი ისევ მნიშვნელოვანი პრობლემაა მთელ მსოფლიოში.

საზოგადოებრივი გაერთიანება „ბემონი,“ თელავის ახალგაზრდულ კლუბთან ერთად, აცხადებს სატელევიზიო კლიპის სცენარების კონკურსს. 40 წამიანი სატელევიზიო რგოლი უნდა გამოხატავდეს:

**სოლიდარობას** იმ ადამიანების მიმართ, ვისაც უშუალოდ შეეხო ეს პრობლემა - აივ ინფიცირებულების, მათი ახლობლებისა და მეგობრების მიმართ;

**პროტესტს** აივ ინფიცირებულთა და შიდსით დაავადებულთა დისკრიმინაციის და სტიგმის წინააღმდეგ;

**იმედს**, რომ მედიცინა დაძლევს დაავადებას და დაამარცხებს ეპიდემიას.

კონკურსში მონაწილეობის მიღება შეუძლია ყველა ახალგაზრდას 14-დან 25 წლამდე.

წარმოდგენილ ნამუშევრებს კომპეტენტური ჟიური შეაფასებს.

ორი გამარჯვებული სცენარის ავტორები 1 დეკემბერს გამართულ აქციაზედაჯილდოვდებიან. ყველა მონაწილეს სამახსოვრო პრიზები გადაეცემა. დაჯილდოვება გაიმართება 1 დეკემბერს, ქ.თელავში, ჩოლოყაშვილის 18-ში, კაფე ბემონი კულინარში.

კონკურსში მონაწილეობის მსურველებმა გამოგვიგზავნეთ სცენარები (Word-ის ფაილში) ელექტრონულ მისამართებზე [bemoni@caucasus.net](mailto:bemoni@caucasus.net) და bemoni.telavi@gmail.com (გთხოვთ, ერთდროულად გამოიყენოთ ორივე ელფოსტა) 2016 წლის 21 ნოემბრამდე. სცენართან ერთად, სცენარის ავტორმა აუცილებლად უნდა წარმოადგინოს პერსონალური ინფორმაცია: გვარი, სახელი, პროფესია, საკონტაქტო ტელეფონი, ელ-ფოსტა.

კონკურსთან დაკავშირებული კითხვებით მოგვმართეთ სამუშაო საათებში კონკურსის საბოლოო ვადის ამოწურვამდე.

საზოგადოებრივი გაერთიანება „ბემონი“, ქ.თელავი, გ.რჩეულიშვილის 1. ტელ.: 27 17 42